# Il-Ġurnal Uffiċjali C 226I/2021

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 226I |
| | |
| Edizzjoni bil-Malti | Informazzjoni u Avviżi | Volum 6414 ta' Ġunju 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 226I

Edizzjoni bil-Malti

Informazzjoni u Avviżi

Volum 6414 ta' Ġunju 2021

---

| Werrej | Paġna |
| --- | --- |
| | II   Komunikazzjonijiet |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | il–Kunsill |
| 2021/C 226 I/01 | Dikjarazzjoni mill-Parlament Ewropew dwar is-sospensjoni tal-assistenza mogħtija fl-ambitu tal-istrumenti finanzjarji esterni | 1 |
| 2021/C 226 I/02 | Dikjarazzjoni mill-Parlament Ewropew dwar id-Deċiżjoni tal-Kunsill 2010/427/UE u koordinazzjoni strateġika | 2 |
| 2021/C 226 I/03 | Dikjarazzjoni mill-Kunsill dwar il-governanza fir-rigward tal-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali | 3 |
| 2021/C 226 I/04 | Dikjarazzjoni tal-Kummissjoni Ewropea dwar djalogu ġeopolitiku mal-Parlament Ewropew rigward l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali | 4 |
| 2021/C 226 I/05 | Dikjarazzjoni tal-Kummissjoni Ewropea dwar il-Premessi 50 u 51 u l-Artikolu 8.10 | 5 |

Werrej

Paġna

II   Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

il–Kunsill

2021/C 226 I/01

Dikjarazzjoni mill-Parlament Ewropew dwar is-sospensjoni tal-assistenza mogħtija fl-ambitu tal-istrumenti finanzjarji esterni

1

2021/C 226 I/02

Dikjarazzjoni mill-Parlament Ewropew dwar id-Deċiżjoni tal-Kunsill 2010/427/UE u koordinazzjoni strateġika

2

2021/C 226 I/03

Dikjarazzjoni mill-Kunsill dwar il-governanza fir-rigward tal-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali

3

2021/C 226 I/04

Dikjarazzjoni tal-Kummissjoni Ewropea dwar djalogu ġeopolitiku mal-Parlament Ewropew rigward l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali

4

2021/C 226 I/05

Dikjarazzjoni tal-Kummissjoni Ewropea dwar il-Premessi 50 u 51 u l-Artikolu 8.10

5

---

| MT | |
| --- | --- |

MT

---

II Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

il–Kunsill

| 14.6.2021 | MT | Il-Ġurnal Uffiċjali tal-Unjoni Ewropea | CI 226/1 |
| --- | --- | --- | --- |

14.6.2021

MT

Il-Ġurnal Uffiċjali tal-Unjoni Ewropea

CI 226/1

---

Dikjarazzjoni mill-Parlament Ewropew dwar is-sospensjoni tal-assistenza mogħtija fl-ambitu tal-istrumenti finanzjarji esterni

(2021/C 226 I/01)

Il-Parlament Ewropew jinnota li r-Regolament (UE) 2021/947 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali fih referenza ġenerali dwar il-possibbiltà li l-assistenza tiġi sospiża mingħajr ma tiġi speċifikata l-bażi konkreta għal tali deċiżjoni. Tali sospensjoni ta’ assistenza għandha tiġi implimentata fejn pajjiż sieħeb jonqos b’mod persistenti milli josserva l-prinċipji tad-demokrazija, l-istat tad-dritt jew il-governanza tajba, jew ir-rispett għad-drittijiet tal-bniedem u l-libertajiet fundamentali jew għal standards ta’ sikurezza nukleari rikonoxxuti fuq livell internazzjonali.

Madankollu, il-Parlament Ewropew jinnota li, għall-kuntrarju ta’ oqsma ġeografiċi oħra ta’ kooperazzjoni, dispożizzjonijiet speċifiċi għaż-żona tal-Viċinat, b’mod partikolari l-Artikolu 20(2), jipprevedu appoġġ akbar għas-soċjetà ċivili, il-prevenzjoni tal-kunflitti u l-bini tal-paċi, il-kuntatti bejn il-persuni, inkluża l-kooperazzjoni bejn l-awtoritajiet lokali, appoġġ għat-titjib tad-drittijiet tal-bniedem jew miżuri ta’ appoġġ relatati mal-kriżi, fil-każ ta’ degradazzjoni serja jew persistenti tad-demokrazija, tad-drittijiet tal-bniedem jew tal-istat tad-dritt, jew riskju akbar ta’ kunflitt. Il-Parlament Ewropew iqis li tali appoġġ akbar għall-oqsma msemmija hawn fuq għandu jiġi pprovdut jekk tali degradazzjoni sseħħ ukoll f’pajjiżi barra miż-żona tal-Viċinat, u jfakkar li b’mod partikolari l-Artikolu 4(5) jipprevedi li l-azzjonijiet implimentati permezz ta’ programmi tematiċi jistgħu jitwettqu wkoll fejn il-programm ġeografiku jkun ġie sospiż.

Il-Parlament Ewropew iqis li kull sospensjoni ta’ assistenza fl-ambitu ta’ dawn l-istrumenti timmodifika l-iskema finanzjarja ġenerali miftiehma fl-ambitu tal-proċedura leġiżlattiva ordinarja. Bħala koleġiżlatur u fergħa tal-awtorità baġitarja, il-Parlament Ewropew huwa għalhekk intitolat li jeżerċita bis-sħiħ il-prerogattivi tiegħu f’dak ir-rigward, jekk ikollha tittieħed deċiżjoni bħal din.

---

| 14.6.2021 | MT | Il-Ġurnal Uffiċjali tal-Unjoni Ewropea | CI 226/2 |
| --- | --- | --- | --- |

14.6.2021

MT

Il-Ġurnal Uffiċjali tal-Unjoni Ewropea

CI 226/2

---

Dikjarazzjoni mill-Parlament Ewropew dwar id-Deċiżjoni tal-Kunsill 2010/427/UE u koordinazzjoni strateġika

(2021/C 226 I/02)

Il-Parlament Ewropew jinnota li r-referenzi għall-istrumenti ta’ azzjoni esterna tal-Unjoni fl-Artikolu 9 tad-Deċiżjoni tal-Kunsill 2010/427/UE ma għadhomx validi, u għalhekk iqis li, għal raġunijiet ta’ ċarezza tad-dritt, dan l-Artikolu għandu jiġi aġġornat, f’konformità mal-proċedura stabbilita fl-Artikolu 27(3) tat-Trattat dwar l-Unjoni Ewropea, sabiex jitqiesu l-istrumenti ta’ assistenza esterna tal-Unjoni applikabbli fil-perjodu tal-QFP tal-2021-2027, jiġifieri l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali, l-Istrument għall-Assistenza ta’ Qabel l-Adeżjoni, l-Istrument Ewropew għal Kooperazzjoni Internazzjonali fil-qasam tas-Sikurezza Nukleari u d-Deċiżjoni dwar l-Assoċjazzjoni Ekstra-Ewropea, inkluża Greenland.

Il-Parlament Ewropew jistieden lill-Kummissjoni u lis-Servizz Ewropew għall-Azzjoni Esterna (SEAE) jistabbilixxu struttura ta’ koordinazzjoni strateġika magħmula mis-servizzi rilevanti kollha tal-Kummissjoni u mis-SEAE sabiex jiġu żgurati l-koerenza, is-sinerġija, it-trasparenza u l-obbligu ta’ rendikont f’konformità mal-Artikolu 5 tar-Regolament (UE) 2021/947 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali.

---

| 14.6.2021 | MT | Il-Ġurnal Uffiċjali tal-Unjoni Ewropea | CI 226/3 |
| --- | --- | --- | --- |

14.6.2021

MT

Il-Ġurnal Uffiċjali tal-Unjoni Ewropea

CI 226/3

---

Dikjarazzjoni mill-Kunsill dwar il-governanza fir-rigward tal-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali - Ewropa Globali

(2021/C 226 I/03)

Skont l-Artikolu 16 (1) TEU, il-Kunsill iwettaq funzjonijiet ta’ tfassil ta’ politika u ta’ koordinazzjoni . Il-Kunsill jikkontribwixxi wkoll għall-qafas ta’ politika ġenerali għall-implimentazzjoni tar-Regolament (UE) 2021/947 tal-Parlament Ewropew u tal-Kunsill tad-9 ta' Ġunju 2021 li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali (NDICI) - Ewropa Globali kif imsemmi fl-Artikolu 7 ta’ dan ir-Regolament. L-NDICI - Ewropa Globali jissimplifika l-istrumenti preċedenti 10 fi strument wieħed wiesa’ u komprensiv. Dan jirrikjedi gwida strateġika miżjuda mill-Kunsill fir-rigward tal-objettivi u l-prijoritajiet prinċipali tal-politika tal-istrument, inkluż biex jiġu żgurati koerenza, konsistenza u komplementarjetà aħjar ma’ strumenti u politiki rilevanti oħra tal-UE biex jintlaħqu l-valuri u l-interessi tal-UE.

Filwaqt li jirrispetta l-qsim tal-kompetenzi u r-rwoli bejn l-istituzzjonijiet tal-UE, u sabiex jinforma l-gwida strateġika tiegħu, il-Kunsill beħsiebu jaqsam regolarment il-fehmiet tiegħu u jaħdem fuq l-għażliet strateġiċi globali għall-programmazzjoni, fost l-oħrajn l-allokazzjoni ta’ fondi tal-pilastri ġeografiċi u tematiċi tal-istrument, kif ukoll fuq l-użu tal-pilastru tar-rispons rapidu u l-mobilizzazzjoni tar-riżerva għal sfidi u prijoritajiet li jitfaċċaw.

Dawn l-iskambji ta’ fehmiet għandhom ikopru wkoll il-monitoraġġ tal-aħjar użu tar-riżorsi fir-rigward tal-miri tal-infiq, is-sospensjoni tal-assistenza esterna tal-UE taħt l-istrument, kif ukoll ir-riżultati tal-evalwazzjonijiet ġeografiċi u tematiċi.

Barra minn hekk, dawn l-iskambji ta’ fehmiet għandhom ikopru kif il-finanzjament tal-Unjoni qed jintuża biex jintlaħqu l-objettivi stabbiliti fl-istrument, fost l-oħrajn, it-tnaqqis u, fuq terminu twil, il-qerda tal-faqar, l-iżvilupp sostenibbli u l-ġlieda kontra t-tibdil fil-klima, il-konsolidazzjoni, l-appoġġ u l-promozzjoni tad-demokrazija, l-istat tad-dritt u r-rispett għad-drittijiet tal-bniedem, u l-użu tal-mekkaniżmu ta’ finanzjament flessibbli dwar il-migrazzjoni u kif l-applikazzjoni tal-ingranaġġ meħtieġ tirriżulta f’bidliet possibbli fil-finanzjament.

Il-Kummissjoni hija mistiedna tipprovdi informazzjoni rilevanti biex tiffaċilita l-iskambji ta’ fehmiet mal-Kunsill u biex tieħu kont sħiħ tal-pożizzjonijiet tal-Kunsill.

Filwaqt li l-Kunsill jipprovdi gwida strateġika u jiżgura koordinazzjoni ġenerali, ir-rappreżentanti tal-Istati Membri fil-Kumitat stabbilit mir-Regolament NDICI - Ewropa Globali ser jeżerċitaw ir-rwol tagħhom skont ir-Regolament (UE) Nru 182/2011. Il-Kumitat għandu jitlaqqa’ f’formati differenti li jkunu inkarigati minn oqsma speċifiċi ta’ intervent, bħal azzjonijiet ġeografiċi, tematiċi u ta’ rispons rapidu, sabiex ikun jista’ jiġi mobilizzat l-għarfien espert xieraq mill-Istati Membri. Ir-rappreżentanti tal-Istati Membri għandu jkollhom skambji regolari ta’ fehmiet mal-Kummissjoni dwar il-programmazzjoni pluriennali tal-NDICI - Ewropa Globali, b’mod partikolari fir-rigward tal-pilastri ġeografiċi u tematiċi, ir-rieżamijiet ta’ nofs it-terminu u r-rieżamijiet ad-hoc tal-programmi indikattivi pluriennali. Ir-rappreżentanti tal-Istati Membri jistgħu jitolbu l-eżami ta’ kwistjonijiet relatati mal-implimentazzjoni tal-istrument. Il-Kunsill jistieden lill-Kummissjoni biex tirrifletti dwar dan ta’ hawn fuq fil-proposta tagħha għar-regoli ta’ proċedura tal-Kumitat.

---

| 14.6.2021 | MT | Il-Ġurnal Uffiċjali tal-Unjoni Ewropea | CI 226/4 |
| --- | --- | --- | --- |

14.6.2021

MT

Il-Ġurnal Uffiċjali tal-Unjoni Ewropea

CI 226/4

---

Dikjarazzjoni tal-Kummissjoni Ewropea dwar djalogu ġeopolitiku mal-Parlament Ewropew rigward l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali

(2021/C 226 I/04)

Il-Kummissjoni Ewropea, filwaqt li tqis il-funzjonijiet ta’ kontroll politiku tal-Parlament Ewropew stabbiliti fl-Artikolu 14 tat-Trattat dwar l-Unjoni Ewropea, timpenja ruħha li twettaq djalogu ġeopolitiku ta’ livell għoli bejn iż-żewġ istituzzjonijiet dwar l-implimentazzjoni tar-Regolament (UE) 2021/947 tal-Parlament Ewropew u tal-Kunsill li jistabbilixxi l-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali (NDICI) – Ewropa Globali. Jenħtieġ li dan id-djalogu jkun jippermetti skambji mal-Parlament Ewropew, li l-pożizzjonijiet tiegħu dwar l-implimentazzjoni tal-NDICI se jitqiesu kompletament.

Id-djalogu ġeopolitiku se jiddiskuti orjentazzjonijiet ġenerali dwar l-implimentazzjoni tal-NDICI, inkluż dwar l-ipprogrammar qabel l-adozzjoni tad-dokumenti ta’ programmazzjoni, u rigward suġġetti speċifiċi bħall-użu tar-riżerva għall-isfidi u l-prijoritajiet emerġenti jew l-applikazzjoni ta’ ingranaġġ li jwasslu għal modifiki possibbli fl-allokazzjoni tal-finanzjament iddedikat għall-migrazzjoni jew is-sospensjoni tal-assistenza lil pajjiż sieħeb meta dan jonqos b’mod persistenti milli josserva l-prinċipji tad-demokrazija, l-istat tad-dritt, il-governanza tajba, ir-rispett għad-drittijiet tal-bniedem u l-libertajiet fundamentali.

Id-djalogu ġeopolitiku se jkun strutturat kif ġej:

| i) | Djalogu ta’ livell għoli bejn ir-Rappreżentant Għoli/Viċi President u l-Kummissarji responsabbli għas-Sħubijiet Internazzjonali u għall-Viċinat u t-Tkabbir u għall-Parlament Ewropew. |
| --- | --- |

i)

Djalogu ta’ livell għoli bejn ir-Rappreżentant Għoli/Viċi President u l-Kummissarji responsabbli għas-Sħubijiet Internazzjonali u għall-Viċinat u t-Tkabbir u għall-Parlament Ewropew.

| ii) | Djalogu permanenti fil-livell ta’ uffiċjali għolja mal-gruppi ta’ ħidma tal-AFET u d-DEVE biex jiġu ggarantiti tħejjija u segwitu adegwati għad-djalogu ta’ livell għoli. |
| --- | --- |

ii)

Djalogu permanenti fil-livell ta’ uffiċjali għolja mal-gruppi ta’ ħidma tal-AFET u d-DEVE biex jiġu ggarantiti tħejjija u segwitu adegwati għad-djalogu ta’ livell għoli.

Id-djalogu ta’ livell għoli se jsir mill-inqas darbtejn fis-sena. Waħda mil-laqgħat tista’ tikkoinċidi mal-preżentazzjoni mill-Kummissjoni tal-abbozz ta’ baġit annwali.

---

| 14.6.2021 | MT | Il-Ġurnal Uffiċjali tal-Unjoni Ewropea | CI 226/5 |
| --- | --- | --- | --- |

14.6.2021

MT

Il-Ġurnal Uffiċjali tal-Unjoni Ewropea

CI 226/5

---

Dikjarazzjoni tal-Kummissjoni Ewropea dwar il-Premessi 50 u 51 u l-Artikolu 8.10

(2021/C 226 I/05)

Programmi ta’ sostenn għall-migrazzjoni reġjonali se jappoġġaw sħubiji komprensivi, ibbilanċjati u mfassla apposta ma’ pajjiżi ta’ oriġini jew ta’ transitu rilevanti u pajjiżi ospitanti, li jsegwu approċċ persważiv flessibbli, u appoġġati mill-mekkaniżmu ta’ koordinazzjoni fl-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali. Fejn xieraq se jiġu supplimentati minn azzjonijiet fil-qafas tal-programmi nazzjonali.

Sabiex jiġi ggarantit l-użu l-aktar effiċjenti u effikaċi ta’ dawn il-fondi, f’konformità mal-prijoritajiet ta’ politika tal-Unjoni u tal-pajjiżi sħab, il-Kummissjoni Ewropea se timplimenta b’mod attiv dawn il-prijoritajiet bl-użu tal-istrumenti rilevanti kollha tal-Unjoni u se tipparteċipa fil-koordinazzjoni mal-Istati Membri b’mod sinkronizzat u effiċjenti. Se tiżgura li l-Parlament Ewropew u l-Kunsill ikunu informati mill-qrib u regolarment, sabiex ikunu jistgħu jsiru skambji ta’ opinjonijiet.

---